b'\n_START_ARTICLE_\nDudu (panda)\n_START_PARAGRAPH_\nDudu velja za najstarej\xc5\xa1ega znanega velikega pando na svetu. Ob svoji smrti je bila stara 37 let. Dudu je vpisana v Guinessovo knjigo rekordov kot najstarej\xc5\xa1i veliki panda, njena starost ustreza 110 \xc4\x8dlove\xc5\xa1kim letom.\n_START_SECTION_\n\xc5\xbdivljenje\n_START_PARAGRAPH_\nSamica velikega pande Dudu se je skotila 28. aprila 1962 v naravnem rezervatu. Najprej je bila prepeljana v \xc5\xbeivalski vrt v \xc4\x8cengduju, nato pa 1972 v Vuhan, kjer je poginila 22. julija 1999. Eden izmed vzrokov smrti je bila tudi huda poletna vro\xc4\x8dina. Sicer je Dudu na starost trpela za epilepsijo, njeno zdravstveno stanje pa je 24-urno spremljala posebna veterinarska skupina. Zaradi njene starosti je pando kitajska tiskovna agencija \xc5\xa0inhua razglasila za\xc2\xa0\xc2\xbbboga dolgo\xc5\xbeivosti\xc2\xab._NEWLINE_Zadnjih deset let njenega \xc5\xbeivljenja so Dudu hranili predvsem z mlekom in mletim mesom, saj je imela zaradi obrabljenih in izpadlih zob te\xc5\xbeave pri \xc5\xbeve\xc4\x8denju bambusa, z izjemo najne\xc5\xbenej\xc5\xa1ih vr\xc5\xa1i\xc4\x8dkov. Za 35. rojstni dan je prejela pravo torto.'